19/10/2018 | Administración LocalMunicipal
Moeche
Aprobación definitiva da Ordenanza municipal para a protección e conservación dos camiños e vías públicas municipais en relación cos traballos forestais e similares no concello de Moeche

Aprobación definitiva da Ordenanza para a protección e conservación dos camiños e vías públicas municipais en relación con traballos forestais e similares no Concello de Moeche A Corporación municipal en Pleno, en sesión ordinaria de data 16 de agosto de 2018, aprobou, con carácter inicial, a Ordenanza para a protección e conservación dos camiños e vías públicas municipais en relación con traballos forestais e similares no Concello de Moeche. Exposta ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdese definitivamente aprobada. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor unha vez transcorra o prazo previsto no artigo 65.2 da Lei 7/1985 e cuxo texto integro faise público a continuación para o seu xeral coñecemento. ORDENANZA MUNICIPAL PARA A PROTECCIÓN E CONSERVACIÓN DOS CAMIÑOS E VÍAS PÚBLICAS MUNICIPAIS EN RELACIÓN COS TRABALLOS FORESTAIS E SIMILARES NO CONCELLO DE MOECHE Exposición de motivos Consonte ao disposto nos artigos 77 do Real Decreto 1372/1986, do 13 de xuño, polo que se aproba o Regulamento de Bens das Entidades Locais e os artigos 25.2, d) e 27.3, b) da Lei 7/1985, do 2 de abril, de bases de réxime local, o Concello de Moeche establece a presente ordenanza para a protección e conservación dos camiños e vías públicas municipais en relación cos traballos forestais e similares no termo municipal de Moeche, co fin de facelas compatibles coa preservación das vías públicas, seguridade vial, bens municipais e o medio natural do noso Concello. A Lei 7/2012, do 28 de xuño, de montes de Galicia, establece na Disposición adicional primeira que “As plantacións forestais e as accións de tipo silvícola, así como as de aproveitamento, incluídos as cortas e os abatementos das árbores que constitúan masa arbórea, espazo boscoso ou arboredo, haxa ou non planeamento urbanístico municipal aprobado, non requirirán licenza municipal se se realizan en solo rústico ou urbanizable non delimitado, e deberán someterse ao estipulado nesta lei.” O obxectivo desta ordenanza non é a de outorgar unha autorización que permita ou impida realizar traballos forestais, dado que os concellos carecen de competencias nese ámbito, senón a de establecer unha regulación sobre o tránsito de maquinaria pesada utilizada nas operacións de traballos forestais polas estradas e camiños municipais, coa única pretensión de controlar o bo estado das vías e de velar polo bo uso das mesmas e de esixir a reparación das mesmas cando as empresas sexan responsables de causarlle desperfectos por un uso intensivo. O Decreto 66/2016, do 26 de maio, polo que se aproba o Regulamento xeral de estradas de Galicia e que desenvolve a Lei de Estradas de Galicia, avala nos seus artigos a capacidade do titular das estradas para exercer as facultades e prerrogativas que ostenta, entre elas a disposta no artigo 36 que lle permite impoñer de xeito motivado limitacións temporais ou permanentes á circulación en certos treitos daquela, así como para determinados tipos de vehículos, nos supostos previstos na normativa en materia de circulación. O propio artigo 47 regula a posibilidade de someter ao deber de obter a correspondente autorización previa no caso de execución de obras, instalacións ou a realización de calquera outra actividade na zona de dominio público da estrada ou nas súas zonas de protección correspóndelle á administración titular da estrada o outorgamento da mesma. Neste sentido, esta ordenanza establece unha intervención e control municipal obrigatorio para a realización dos traballos referidos pola súa vinculación cun uso intensivo de vías municipais, as normas para a súa tramitación dun xeito áxil e simplificado, a imposición dunha caución e os mecanismos sancionadores establecidos para garantir o seu cumprimento. As estradas de titularidade municipal afectadas pola ordenanza, son as que aparecen relacionadas no ANEXO III. Artigo 1.–Obxecto da Ordenanza. O obxecto da presente ordenanza é a regulación das condicións para preservar as vías públicas de titularidade municipal e a seguridade vial, cando se realicen actividades consistentes en traballos forestais e similares que se desenvolvan nos montes do municipio e que conleven a utilización de maquinaria pesada, destacando entre outras, as actividades para a obtención da madeira e o seu transporte, incluíndo tanto as operacións previas ou preparatorias á corta, como poden ser o desprazamento de vehículos e maquinaria ou os accesos ao terreo; como as posteriores destinadas ao depósito da madeira, a carga e o seu transporte. Artigo 2.–Autorizacións para as actividades de corta e saca.1. Establécese a obrigatoriedade da obtención de autorización municipal previa para a realización de operacións e actividades de corta ou tala forestal de carácter comercial ou industrial que impliquen o transporte da madeira extraída a través das vías públicas dentro do termo municipal do Concello de Moeche, que se recollen no Anexo desta Ordenanza. Esta autorización deberá ser solicitada nas dependencias municipais no modelo oficial facilitado para o efecto.2. Exceptúanse desta obriga, sen prexuízo da responsabilidade dos efectos que produza a actividade, aquelas operacións de natureza non industrial nin comercial destinadas ao abastecemento doméstico de leña realizadas por particulares con vehículos agrícolas. Artigo 3.–Solicitudes.1. Para a obtención de autorización municipal para traballos forestais que impliquen o uso de vías municipais, como os de corta e saca de madeira, as persoas físicas ou xurídicas que o soliciten deberán entregar nas dependencias municipais o impreso formal e debidamente cuberto no que figuren os seguintes datos e documentos xuntos requiridos: – NIF, nome completo e domicilio fiscal da persoa ou entidade, e domicilio a efectos de notificación. – No caso de ser persoa xurídica: documento auténtico onde consten as identidades dos administradores e do representante legal da entidade. – Referencia e plano catastral das parcelas onde se van desenvolver os traballos. – Lugares, días e horarios nos que se van desenvolver os traballos forestais de corta, depósito e transporte da carga, así como os itinerarios e as vías municipais que se van a utilizar para o transporte. – Copia da autorización do órgano forestal para a realización da corta ou, de non ser precisa, declaración responsable do cumprimento da normativa forestal vixente. – Copia dos permisos de circulación do vehículo ou conxunto de vehículos cos que se van desenvolver os labores ou documento oficial no que conste a súa masa máxima autorizada. – Xustificante de depósito de fianza nos termos recollidos na presente ordenanza.2. As solicitudes de autorización entregaranse como mínimo 10 días antes do inicio dos traballos.3. A súa concesión poderá estar suxeita ás restricións temporais ou condicións técnicas motivadas que decida o Concello. Os servizos municipais competentes informarán previamente á autorización sobre a pavimentación e o estado das vías que van ser utilizados polos solicitantes, co obxecto de preservar e garantir os intereses dos mesmos e os do Concello.4. Non poderán solicitar esta autorización aquelas persoas físicas ou xurídicas que como consecuencia de traballos anteriores cometesen infraccións contra a presente ordenanza e teñan danos pendentes de reparar ou de resarcimento ao concello; aqueles que teñan pendente o pagamento dalgunha sanción contemplada na presente ordenanza ou aquelas empresas que participasen nos traballos e sexan susceptibles de ser responsables do pagamento dos danos.5. A falta de resolución expresa por parte do Concello nese prazo suporá que se entenda denegada a autorización. Artigo 4.–Deber de fianza.1. Os solicitantes de cada autorización para a saca de madeira deberán presentar coa solicitude o xustificante de presentación dunha caución a favor do Concello de Moeche, por calquera dos procedementos establecidos pola lexislación vixente, co fin de responder do amaño dos danos que puideran producir nas vías ou a súa limpeza. A caución poderase constituír en diñeiro efectivo, mediante aval solidario de duración indefinida e pagadoiro no primeiro requirimento emitido por entidade de crédito ou sociedade de garantía recíproca ou por calquera outro medio que, a xuízo do concello, garanta a inmediata dispoñibilidade, no seu caso, da cantidade de que se trate.2. Establécense dúas contías atendendo ao peso máximo autorizado do maior dos vehículos ou conxunto de vehículos empregados: a) Se o seu peso máximo autorizado non supera as 16 Tm. fíxase unha caución de mil cincocentos euros (1.500,00 €) B) No caso de que algún vehículo supera esta masa máxima autorizada, entón a caución ascende a tres mil euros (3.000,00 €). 3. A contía será reintegrada e/ou cancelada previo informe favorable dos servizos municipais, unha vez finalizada a corta forestal, no prazo de dous meses, sen prexuízo de que, de non obter dito informe favorable, se produza a incautación definitiva da mesma, e a aplicación do réxime sancionador e demais consecuencias legais esixibles 4. A caución poderá ser substituída pola presentación de póliza de seguro de responsabilidade civil do empresario ou empresa que realice os actos regulamentados, acreditando a vixencia e cobertura da mesma para os traballos a realizar durante todo o período que duren as operacións que inclúa os danos a terceiros derivados da actividade da empresa ou empresario e especificamente cubra os danos en vías e equipamentos públicos.5. Para o caso de que a empresa ou empresario subcontrate os traballos ou parte deles a outra empresa, deberá presentarse tamén, póliza de seguro de responsabilidade civil do empresario ou empresa subcontratada que realice os actos regulamentados, acreditando a vixencia e cobertura da mesma para os traballos a realizar durante todo o período que duren as operacións que inclúa os danos a terceiros derivados da actividade da empresa ou empresario e especificamente cubra os danos en vías e equipamentos públicos. Artigo 5.–Normas e obrigas para a realización dos traballos. Con carácter xeral establécense as seguintes obrigas con ocasión dos traballos de saca de aproveitamentos forestais nas vías públicas municipais: – Prohíbese a ocupación das vías públicas e do seu dominio con depósitos de madeira, pólas ou ramaxe; así como das canalizacións, gabias, pasos ou todo lugar que dificulte o paso ou acceso a propiedades ou vías. – Preservarase o estado das vías públicas empregadas para a realización dos traballos de corta, depósito, carga ou transporte; correspondendo ao responsable da corta o deber de comunicar ao concello calquera dano producido e a obriga de proceder á reparación dos estragos producidos no firme, gabias, canalizacións ou outros elementos. – Prohíbese a realización de desprazamentos de terras que polas súas características teñan a consideración de movementos de terra a efectos da normativa urbanística. – Os traballos ocuparán só o espazo indispensable da vía pública, permitindo sempre a circulación e cumprindo as disposicións normativas vixentes que regulan o tráfico, circulación e seguridade vial, especialmente as referidas a sinalización de traballos na calzada, corte de carrís ou desviacións na vía. – O responsable da corta deberá retirar da vía pública nun prazo máximo de 48 horas calquera refugallo ou restos do resultado da corta, depósito ou transporte da madeira. – O responsable da corta deberá comunicar ao concello a finalización dos traballos no prazo máximo de cinco días desde o remate destes. Artigo 6.–Responsabilidade. Serán responsables, a efectos do cumprimento de todas as obrigas e responsabilidades recollidas nesta ordenanza, por esta orde: – A persoa ou entidade solicitante da autorización municipal para realizar o traballo. – A persoa ou persoas titulares da empresa ou establecemento mercantil que realice os labores. Artigo 7.–Infraccións e procedemento sancionador. Contra o previsto nesta ordenanza, establécese o seguinte cadro de accións consideradas como infraccións moi graves, graves e leves.1. Constitúen infraccións moi graves: a) A realización de traballos de corta e saca de madeira sen a preceptiva autorización municipal. b) Causar danos nas pistas municipais por valor superior a 3.000 €. c) O depósito de madeira na vía pública. d) Calquera actuación que supoña unha situación de risco para a seguridade nas vías municipais. e) A comisión, nun prazo dun ano, de dúas faltas graves firmes na vía administrativa.2. Constitúen infraccións graves: a) Deixar as vías municipais en deficiente estado de limpeza, segundo o informe municipal. b) Causar danos nas pistas municipais por valor inferior a 3.000 €. c) Non repor ao seu estado orixinal as gabias e dominio público empregado para o acceso aos terreos. d) A comisión, nun prazo dun ano, de dúas faltas leves.3. Consideraranse infraccións leves: a) Calquera outro incumprimento desta ordenanza que non estea cualificado como moi grave ou grave e cuxa sanción corresponda ao Concello.4. As infraccións desta ordenanza serán sancionadas coas seguintes multas: – Infraccións leves: multa de ata 300,00 €. – Infraccións graves: multa de contía comprendida entre 300,01 € e 1.500,00 €. – Faltas moi graves: multa de contía comprendida entre 1.500,01 € e 3.000,00 €. 5. Sen prexuízo das sancións que correspondan, cando o Concello teña coñecemento de calquera feito contrario ao recollido na presente ordenanza ordenará a paralización da actividade e comunicará aos responsables das cortas a obriga de restituír calquera dano provocado establecendo un prazo de quince días para procedan á súa reparación.6. Estas sancións poderán ser reiterativas por cada semana sen cumprimento do esixido ou manténdose na situación de infracción tipificada, podendo dar lugar a multa coercitiva ao abeiro do disposto nos artigos 32 e 135 da Lei 2/2016, do 10 de febreiro, do Solo de Galicia, ou a normativa que legalmente a substitúa en termos similares.7. A resolución do expediente sancionador corresponde á Alcaldía.8. Se os danos fosen irreparables, a entidade local será indemnizada en contía igual ao valor dos bens destruídos ou ao importe do deterioro dos danos.9. O procedemento sancionador será o establecido na Lei 39/2015, do 1 de outubro, do Procedemento Administrativo Común das Administracións Públicas, e cos criterios expostos no título XI da Lei 7/1985, modificada pola Lei 57/2003, de modernización do goberno local. Disposición derrogatoria A partir da entrada en vigor da presente Ordenanza municipal queda derrogada a Ordenanza reguladora das actividades extractivas de madeira nos montes e espazos forestais do Concello de Moeche publicada no BOP 247, do 30 de decembro do 2013. Disposición derradeira A presente ordenanza entrará en vigor conforme ao establecido no artigo 70.2 da Lei 7/1985, do 2 de abril, de Bases de Réxime Local, cando se teña publicado integramente o seu texto no Boletín Oficial da Provincia e teña transcorrido o prazo previsto no artigo 65.2 da citada lei. ANEXO I.–MODELO OFICIAL DE SOLICITUDE SOLICITUDE DE AUTORIZACIÓN MUNICIPAL PARA OPERACIÓNS FORESTAIS DE TALA, SACA, DÉPOSITO E TRANSPORTE DE MADEIRA 1.–Nome e apelidos/nome comercial: __________________________________________________ 2.–NIF/CIF: _______________________________________________________________________ 3.–Domicilio fiscal da persoa ou entidade, e domicilio a efectos de notificación de ser diferente do que solicita a autorización: _______________________________________________________________ 4.–Referencia/s catastral da/s parcela/s onde se van desenvolver os traballos. ______________________________________________________________________________________________________________________________________________________________________________________________________________________________________________________ 5.–Lugares, días e horarios no que se van desenvolver os traballos de corta, almacenaxe e transporte da carga__________________________________________________________________________. 6.–Vías e camiños municipais que se van utilizar para o transporte ____________________________ _________________________________________________________________________________. Polo exposto, SOLICITA: Que se lle conceda autorización para realizar os seguintes traballos forestais:  Obtención da madeira e o seu transporte, incluíndo tanto ás operacións previas ou preparatorias á curta, como poden ser o desprazamento de vehículos e maquinaria ou os accesos aos terreos; como as posteriores destinadas ao depósito da madeira, á carga e o seu transporte.  Outros: _________________________________________________________________________ Documentos que deben aportarse ca solicitude: a) No caso de ser persoa xurídica, documento auténtico onde consten as identidades dos administradores e do representante legal da entidade. b) Plano catastral das parcelas onde se van desenvolver os traballos, así como das vías municipais que se van a utilizar para o transporte. c) Copia da autorización da autoridade forestal para a realización da corta ou, de non ser precisa, declaración responsable do cumprimento da normativa forestal vixente. d) Copia dos permisos de circulación do vehículo ou conxunto de vehículos cos que se van desenvolver os traballos ou documento oficial no que conste a súa masa máxima autorizada. e) Xustificante da constitución da caución nos termos recollidos na presente ordenanza, ou xustificante da póliza de seguro de responsabilidade civil nos termos recollidos na presente ordenanza. En Moeche, a ____ de __________ de 20_____. Sinatura: Á ALCALDESA-PRESIDENTA DO CONCELLO DE MOECHE ANEXO II.–MODELO “DECLARACIÓN RESPONSABLE” D./D.ª ________________________________________, con NIF _______________ e con domicilio en ______________________________________________________ ____________________________________________________________________ DECLARA: Que coñece a lexislación forestal, concretamente a Lei 7/2012, do 28 de xuño, de Montes de Galicia e regulamentos que a desenvolven, e que os traballos a realizar cumpren con todos os requisitos esixidos pola normativa forestal vixente. En Moeche, a ________ de _________de 20____ Asinado: _________________________________ ANEXO III.–RELACIÓN DE CAMIÑOS E VÍAS MUNICIPAIS Moeche, 16 de outubro de 2018. A alcaldesa Asdo.: Beatriz Bascoy Maceiras